ด้านนายสมชัย สวัสดีผล ผู้อำนวยการท่าอากาศยานสุวรรณภูมิ กล่าวว่า จากการตรวจสอบกล้องทีวีมีพนักงานช่างไฟฟ้าของ ทอท.เข้าไปในห้องควบคุมไฟฟ้าเมื่อเวลา 01.05 น. และเมื่อนำตัวมาสอบสวนยอมรับสารภาพว่าเป็นผู้ปิดสวิตช์ไฟที่ควบคุมระบบเช็คอินดังกล่าว อ้างว่าเกิดจากความเข้าใจผิด แต่ฝ่ายรักษาความปลอดภัยไม่ปักใจเชื่อ เนื่องจากเข้านอกเวลาปฏิบัติงาน จึงสั่งให้ควบคุมตัวส่งเจ้าหน้าที่ตำรวจสอบสวนหาข้อเท็จจริงและผู้อยู่เบื้องหลังเหตุดังกล่าวต่อไปด้าน พล.ต.ต.ยงยุทธ เตียวประเสริฐ รองผู้บัญชาการตำรวจภูธร ภาค 1 กล่าวว่า ได้ประสานกับ ทอท. เพื่อรวบรวมข้อมูลและสอบปากคำช่างไฟฟ้า ซึ่งเป็นผู้ต้องสงสัยว่าเป็นผู้ปิดสวิตช์ดังกล่าวเมื่อกลางดึกที่ผ่านมา มั่นใจว่าสามารถได้ผลสอบสวนโดยเร็ว โดยพุ่งประเด็นว่าเกิดจากความประมาท หรือมีเจตนาร้ายเพื่อก่อให้เกิดความวุ่นวายผู้สื่อข่าวรายงานว่า เมื่อเวลา 13.30 น. นายสืบพงศ์ คำโฮวค์ ช่างเทคนิคอาวุโส ระดับ 6 ของ ทอท.ได้พาคณะผู้สื่อข่าวและช่างภาพไปดูที่เกิดเหตุห้องควบคุมสวิตช์ไฟฟ้าบริเวณห้องเครื่องไฟฟ้า B1-008 (electrical room) บริเวณคอนคอร์ส บี ซึ่งเป็นพื้นที่ห้องควบคุมการจ่ายกระแสไฟฟ้ามายังบริเวณอาคารผู้โดยสารทั้งหมด จากการสอบถามทราบว่าพื้นที่บริเวณห้องเครื่องไฟฟ้าจะมีเจ้าหน้าที่ของ ทอท.ประจำห้องควบคุมอยู่ตลอด 24 ชั่วโมง แต่ในช่วงที่เกิดเหตุเจ้าหน้าที่ของ ทอท.ไม่อยู่
นายสืบพงศ์ คําโฮวค์ ช่างเทคนิคอาวุโส ระดับ 6 ของ ทอท.ได้พาคณะผู้สื่อข่าวและช่างภาพไปตรวจสอบที่เกิดเหตุห้องควบคุมสวิตช์ไฟฟ้าบริเวณห้องเครื่องไฟฟ้า B1-008 (electrical room) 
24 ชั่วโมง